# Arimantas Dumčius

### Straipsnis iš Vikipedijos, laisvosios enciklopedijos.

Arimantas Dumčius (1940 m. sausio 4 d. Kaune) – gydytojas, profesorius, Lietuvos politinis bei visuomenės veikėjas.

## [taisyti] Biografija

1941 m. su šeima buvo ištremtas į Altajaus kraštą. Tėvas, Kauno miesto savivaldybės brandmajoras, žuvo lageryje. 1947 m. su motina slapta grįžo į Lietuvą. Motina legalizavosi kita pavarde. Nuolat keitė gyvenamąją vietą, nes tėvo (Šakių raj.) ir motinos (Rokiškio raj.) tėviškės buvo sugriautos, o artimieji ištremti į Sibirą. 1959 m. baigė Kupiškio vidurinę mokyklą. 1965 m. baigė Kauno medicinos instituto Gydomąjį fakultetą ir įgijo gydytojo specialybę. Kvalifikaciją kėlė Kanadoje, Rusijoje, Estijoje, Prancūzijoje ir JAV.

1965–2004 m. Kauno klinikinės ligoninės chirurgas. 1966–2004 m. Kauno medicinos instituto chirurgijos katedros asistentas, docentas, 1986 m kardiochirurgijos profesorius. 1993–1994 m. Kauno medicinos universiteto (KMU) Išeminės širdies ligos chirurgijos klinikos vadovas. 1979–2004 m. KMU Biomedicininių tyrimų instituto širdies ir kraujagyslių chirurgijos laboratorijos vadovas. 1996–2004 m. dvi kadencijas KMU Senato narys.

Moka prancūzų, rusų kalbas, turi anglų kalbos pagrindus. Žmona Ona Elona Kleizaitė, vaikai Marius, Jolanta.

## [taisyti] Politinė veikla

Nuo 1988 m. dalyvauja visuomeniniame ir politiniame judėjime. Lietuvos spaudoje paskelbė per 200 straipsnių, kreipimųsi. 1988 m. Kauno Sąjūdžio tarybos narys, II Sąjūdžio Seimo narys. 1989 m. Visuotinės žmogaus teisių Deklaracijos Lietuvoje signataras. 1995–2004 m. Lietuvos politinių kalinių ir tremtinių sąjungos narys, Lietuvos politinių kalinių ir tremtinių bendrijos narys. Nuo 2004 m. Tėvynės sąjungos (Lietuvos konservatorių) narys.

2002–2004 m. Kauno miesto savivaldybės tarybos narys, Sveikatos komiteto pirmininkas. 2004–2008 m. Seimo narys, išrinktas Kalniečių rinkimų apygardoje Nr. 15.

## [taisyti] Profesinė veikla

Kūrė šiuolaikišką širdies chirurgiją. Atliko per 2 500 širdies ir kitų sudėtingų operacijų. Mokslinio-praktinio darbo kryptys – išeminės širdies ligos diagnostika ir chirurginis gydymas, organų elektrinė stimuliacija, pagalbinės širdies kūrimas eksperimente. Paskelbė per 300 mokslinių publikacijų medicinos tema. 18 išradimų, trijų knygų, 15 metodinių mokomųjų leidinių autorius. Darbai cituojami pasaulio medicinos literatūroje. Parengė 20 mokslo daktarų ir 4 habilituotus mokslo daktarus.

## [taisyti] Visuomeninė veikla

1991–2004 m. Lietuvos žmogaus teisių gynimo asociacijos pirmininkas, nuo 2005 m. – šios asociacijos garbės pirmininkas. Lietuvos širdies ir krūtinės ląstos draugijos valdybos narys. Lietuvos atsargos karininkų sąjungos narys, Zanavykų bendrijos valdybos narys, 27-tos knygos draugijos tikrasis narys. Tęstinio leidinio „Lietuvių tauta ir pasaulis“ sudarytojas ir redaktorius (Kaunas: UAB „Gabija“, 2000–2004, 6 knygos).

## [taisyti] Veiklos įvertinimas

1980 m. LTSR respublikinės premijos laureatas už endokardinės širdies stimuliacijos įdiegimą Lietuvoje. 2003 m. gavo JAV lietuvių fondo A. Razmos vardo aukščiausią apdovanojimą už medicinos mokslo pasiekimus. Apdovanotas Lietuvos Sąjūdžio 10-mečio atminimo ženklu, Lietuvos atsargos karininkų sąjungos medaliu.

Rodomas puslapis "http://lt.wikipedia.org../../../a/r/i/Arimantas_Dum%C4%8Dius_1eeb.html"

Kategorijos: Seimo nariai | Kauno politikai | Lietuvos gydytojai

##### Views

- Straipsnis
- Aptarimas
- Dabartinė versija

##### Paieška